**Промени във временната организация на движението по бул. „Рожен“**

Във връзка с обект „Изграждане на бул. „Рожен“ от надлез над ж.п. линия до Северна скоростна тангента“ етап: 1 „Изграждане на цялостна реконструкция на трамваен релсов път в участъка с изграждане на съпътстващата инфраструктура“ и заповед №СОА25-РД95-443/17.07.2025г. на кмета на Столична Община се въвежда промяна във временна организация на движението, както следва:

* Движението по бул. „Рожен“ ще се осъществява двупосочно по обходен маршрут през ул. „Кирил Благоев“ и през проектно дясно платно на новостроящия се булевард. Спирането и паркирането на пътни превозни средства в отсечката между бул. „Рожен“ и ул. „Далия“ е забранен!
* Автобусна спирка № 0938/0939 /площад в кв. „Илиянци“/ се запазва в посока кв. „Требич“. В посока център – автобусната спирка е 5м. преди пешеходния светофар на бул. „Рожен“.
* Временна начална и последна спирка на автобуси №83 и №108 ще бъде на ул. „Петър Панайотов“.

Активен линк към заповед №СОА25-РД95-443/17.07.2025г.: ...............